में सुआल दे चान-चक पुच्छने करी थोड़ा चिर समझी नीं सकेया जे ए सुआल किस संदर्भ च पुच्छेया जा करदा ऐ। मां नै अपनी कढाई रोकियै फी इक बारी साढ़े अल्ल दिक्खेया। आशा मां दी नजरें दा कोई ख्याल नईं करदे होई बोली- "अज्ज मदन ते सेठी तुन्दे औने कशा पैहलें आये हे। में उनेंगी थोड़े चिर बौने लेई आखेया ते उनेंगी च्हा पलाई। जिन्नै चिर ओ बैठे दे रे भापा(चगदीश) उन्दे कन्ने हस्सी-हस्सी गल्लां करदा रेया। जेल्लै ओ बाहरा गी गे ते मेरे उप्पर बरी गै पेया। मी पता नीं के-के आखेया। तुस दस्सो एदे च मेरा के कसूर ऐ ?"